text: достық қазақстан республикасының ордені. онымен елдегі қоғамдық келісімді сақтауға, халықтар арасындағы бейбітшілікті, достық пен ынтымақтастық ахуалын нығайтуға үлес қосқан азаматтар марапатталады. “достық” ордені қазақстан президентінің 1995 жылы 12 желтоқсандағы “қазақстан республикасының наградалары туралы” заңдық күші бар жарлығымен бекітілген. осы жарлыққа өзгертулер мен толықтырулар енгізу туралы арнаулы заңға (26.7.1999) сәйкес “достық” ордені екі дәрежелі болып белгіленді. оның 1-дәрежесі өрнектелген сегіз бұрышты жұлдыздан және аспалы лентаға тағылған орден белгісінен тұрады; сатылы түрде шұғыла шашқан сәуле шапақтарының бетіне орналасқан жұлдыздың ішкі бедері лағыл тастармен безендіріліп, төмен бөлігіне алқызыл түспен “достық” деген сөз жазылған. жұлдыздың ортасына шеңбер түріндегі картаның қазақстан шекарасы айшықталған еуразия құрлығының кескіні көгілдір және алтын түстес эмальмен бейнеленген. жұлдыздың диам. 67 мм. оның артқы жағында күрделі құлыпты түйреуіш түріндегі бекіткіші бар. орденнің белгісі құлақша мен шығыршық арқылы құлпырма түкті аспалы таспаға біріктірілген. екі сары, жасыл және көк жолақтары бар қызыл таспаның ені 100 мм. 2-дәрежелі “достық” орденінің сипаты да осыған ұқсас. тек мұнда орденнің белгісі құлақша мен шығыршық арқылы бесбұрыш пішінді тақшаға біріктірілген. тақшаның ені 34 мм, биіктігі 50 мм, екі сары, жасыл және көк жолақтары бар қызыл түсті құлпырма жібек таспамен қапталған. орден белгісінің диаметрі 45 мм. жұлдызша мен орден белгілері алтынмен апталған күмістен жасалған. “достық” орденімен марапаттау рәсімі реттілік тәртібін сақтамай жүзеге асырылуы мүмкін. қазақ энцклопедиясы